شەفەق نیوز/ خەوەرەیل فرەیگ هەس ک جاروبار ژنیگ شوی کەێدە سەگەگەی یا هەر چشتیگ، ئیجا خەوەر خانمیگ بەرازیلی، وەشیوەی ئەڵاجەویگ شوی کەێدە پیاویگ وەیلکانی.
٢٥٠ کەس ئامادەی ئاهەنگ سویر میریفۆن روشا مورایس لە تەمەن ٣٨ ساڵان بوی، هەنای شویکردە ئەو وەیلیکانە ک وە پەڕوو دروس کریایە.
باوجی خەورەگە تا ئیرا تەواو نەویە، ک ئەو جانمە ئویشێد گوایە زگی پڕ بویە ووەیلکانیگ زاییە، وئەو زایین خەیاڵێە تەنیا نیم ساعەت ژانی گردیە.
میریفۆن ئویشێد ژیانی وەگەرد شویەگەی فرە خوەشە، و مارسیلۆ مرافە و یەکودوو وەگەردی نیەکەێد، باوجی ئویشێد ئی شویمە فرە تەمەڵە وهویچ کاریگ نیەکەێد.
ئەو خانمە وتیە هەر لە مناڵی خوەی هەر تەنیا بویە، ونەچیەسە ناو ئاهەنگ وسەما، چوینکە کەسیگ نەناسیە، وهەنای داڵگی ئەو وەیلکانە ئەرای دویرانیە، وەکوتپڕ دڵی چیەسەلی، ک ئویشێد: مارسيلو پیاو خاس ودڵسوزیگە.
